Sekolah Menengah Kebangsaan Bandar Baru Sintok

Sekolah Menengah Kebangsaan Bandar Baru Sintok atau nama ringkasnya SMK Bandar Baru Sintok, merupakan sebuah Sekolah menengah kebangsaan yang terletak di Jalan Sintok.

Pada 2009, Sekolah Menengah Kebangsaan Bandar Baru Sintok memiliki 319 pelajar lelaki dan 299 pelajar perempuan, menjadikan jumlah keseluruhan murid seramai 618 orang. Ia mempunyai seramai 50 orang guru.2009

Sejarah 
Sekolah Menengah Kebangsaan Bandar Baru Sintok memulakan sesi persekolahannya pada 2 Januari 2001. Peringkat awal pengoperasian sekolah ini menumpang di Bangunan Blok B Sekolah Menengah Kebangsaan Changlun pada sesi petang untuk 2 kelas tingkatan satu dan tingkatan dua. 

Dalam aspek pengurusannya, sekolah ini terdiri daripada 14 orang guru dan 6 orang staf sokongan. Pejabat sekolah ini menumpang di bilik kelab komputer SMK Changlun yang telah diubahsuai. Bilangan pelajar pada masa itu hanya seramai 114 orang iaitu terdiri daripada 72 pelajar lelaki dan 42 pelajar perempuan yang berasal daripada 4 buah kampung iaitu Kampung Changkat Setul, Kampung Baru, Risda Tanjung Genting dan Perumahan Awam Kakitangan Universiti Utara Malaysia (UUM).

Setelah lebih 1 tahun menumpang di SMK Changlun, pada 12 November 2001, SMK Bandar Baru Sintok telah berpindah ke bangunan sendiri bersebelahan Risda Tanjung Genting Sintok dan pada 06 Januari 2002 sekolah ini telah memulakan sesi persekolahan di sini. 

Pencapaian 

Sekolah ini telah diiktiraf sebagai "Sekolah daerah Paling Berprestij" pada tahun 2011 oleh Majalah Life.
 Alamat
Sekolah Menengah Kebangsaan Bandar Baru Sintok
Jalan Sintok 
06010, Sintok
Kedah, 
Telefon   = +6-04-9241028
Fax       = +6-04-9241028

 Pautan luar 
 Sekolah Menengah Kebangsaan Bandar Baru Sintok
 Laman web Pusat Sumber
 Sekolah Menengah Kebangsaan Bandar Baru Sintok


Bandar Baru Sintok
Bandar Baru Sintok